
Eficacitatea discursului magic în opera eminesciană 


Discursul magic este unul din 
elementele indispensabile oricărui 
ritual magic, acesta având atât forță 
creatoare, cât şi devastatoare, în funcție 
de intenţia celui care îl rosteşte. Acesta 
este alcătuit din cuvinte care au putere 
magică, rostite într-un anumit ritm sau 
cântate. Cuvântul magic are o forţă 
extraordinară, fiind asemănat de Byron 
cu un laţ, care pătrunde sufletului şi 
mintea celui vrăjit: „lată: vraja prinde 
viaţă, / Laţul se-nfăşoară, mut, / Ţi-a 
pătruns în duh şi-n minte / Greul 
farmec din cuvinte.”! Aşadar, în cadrul 
ritualului magic cuvântul nu mai este 
un mijloc de comunicare ca în viaţa 
cotidiană (de aceea magul din Strigoii preferă să comunice prin semne, 
iar cuvintele rostite sunt doar cele din incantaţia magică), ci este un 
cuvânt viu, divin, operant. 

În primele societăţi umane, magia s-a născut ca o necesitate a 
omului de a-şi asigura traiul, de a influenţa forţele naturii în favoarea 
lui. De aceea, el rosteşte cuvinte magice, cântă, dansează pentru a 
îndepărta furtunile, pentru a obţine ploaie sau o recoltă bună, pentru a 
atrage asupra sa binecuvântarea spiritelor etc. 

În culturile timpurii ale Orientului apropiat, scria Gustav René 
Hocke, litera nu reprezenta doar un sunet, ci era în sine un semn 
figurat care avea valoare de simbol magic sau mistico-religios?. În 
culturile antice, literele erau pline de semnificaţii, nu de puţine ori fiind 
considerate imagini ale verbului creator. Pentru egipteni, hieroglifele 
întruchipau imaginea unui cuvânt divin. La evrei, litera A/ef însemna 
pur imagistic Dumnezeu. Cu ajutorul literelor se putea vrăji şi descânta?. 
Aşadar, magia se bazează cel mai mult pe puterea cuvântului, „care 
încetează a mai fi doar denumirea unui lucru, şi devine el însuşi lucru 
de sine stătător, dotat cu un principiu viu, în măsură să acţioneze şi să 
influenţeze.” 

Importanţa descântecului, a discursului magic a fost evidenţiat de 
mulţi teoreticieni, deoarece „formula este totdeauna esenţa performanţei 
magice”. Aşa cum Dumnezeu a creat lumea prin cuvânt, la fel şi în 
magie cuvântul este potenţatorul unor lumi, diferită faţă de cea divină, o 
lume a umbrelor, a răului. Magia cuvântului este o dimensiune a poeziei, 
în general. Popoarele primitive erau conştiente de forţa discursului, de 
aceea toate ritualurile, magiile şamanilor, oratoria etc., „se întemeiau 
pe cuvânt ca ipoteză a magiei sunetelor”. Descântecele pot să coboare 
chiar şi luna de pe cer, pot metamorfoza oamenii în animale, cum este 
cazul vrăjitoarei Circe care i-a schimbat oamenii lui Ulise, dar au şi 
puterea de a ucide şarpele în serviciul puterilor infernale. 

Mihai Eminescu a fost cucerit de această putere creatoare a 
cuvântului care ne domină, ne stăpâneşte: „Nu noi suntem stăpânii 
limbii, ci limba este stăpâna noastră”, ne spune poetul. Conştient de 
importanţa acordată de poet cuvântului, Tudor Vianu scria: „Nimeni, 
înaintea lui, nu dispusese de posibilităţile limbii române cu o libertate 
suverană, la fel cu cea atinsă de Eminescu prin utilizarea tuturor 
funcţiilor limbii, a întregii ei fiziologii, a tuturor formelor flexiunii şi 
derivării ei. Limba română devine un instrument absolut docil în mâna 
lui magistrală şi poetul se foloseşte pentru a exprima gânduri şi viziuni 
cum nu mai luminaseră niciodată într-o minte românească.” 

De aceea, Eminescu a fost numit, pe bună dreptate, unul din marii 
maeştri ai „alchimiei verbale”. Cuvântul magic însă trebuie întrebuințat 
cu grijă pentru a nu produce efecte devastatoare: „Vrei să dau glas acelei 
guri, / Ca dup'a ei cântare / Să se ia munţii cu păduri / Şi insulele”n 
mare?” (I, 178). 

Atât în Strigoii, cât şi în Gemenii, invocaţiile au un rol terifiant, 
spre deosebire de magia erotică unde cuvântul cucereşte, pune stăpânire 
pe sentimentele tinerilor. În toate discursurile magice, atât în cele 
evocatoare, cât şi în cele erotice, se observă folosirea imperativului sau 
a conjunctivului cu valoare imperativă, care cuprinde dorinţa magică 
a celui care performează actul magic: „Cobori în jos, luceafăr blând” 
(Luceafărul, 1, 171); „Apari, tu, lună ,n cer” (Mureşanu, IV, 307), 
„Arată-te „n haina de albă mătasă” (Diamantul Nordului, IV, 325), „Din 
inimă-i pământul la morţi să deie vieaţă, /... / A părului lucire s”o deie 
luna plină, lar duh dă-i tu, Zamolxe” (Strigoii, I, 94). 

În magia evocatoare este obligatorie forțarea sufletelor să apară; 

acestea nu trebuie rugate, ci chemate la apel, fără a le lăsa posibilitatea 
nesupunerii. Fiinţele supranaturale se supun şi ele puterii magice a 
cuvântului (Maria, Luceafărul, Chipul etc.): „Vin! eu vin. / Sufietu-mi 
în vecia-i atras de-a ta chemare, / Din noaptea nefiinţei înfiorat apare...” 
(Mureşanu, IV, 312). 

Discursul magic este însoţit de trei elemente tipice asociate cu 
credinţa în eficiența magică. Este vorba de efectele fonetice, imitații ale 
sunetelor naturale (ca şuieratul vântului, urletul tunetului, mormăitul 
mării, vocile diferitelor animale), de utilizarea unor cuvinte care invocă, 
afirmă sau comandă scopul dorit şi un element care nu are omolog în 
ritual (adică aluziile mitologice, referinţele la strămoşi şi eroi culturali 
de la care a fost primită puterea magică).” 

În opera lui Mihai Eminescu riturile propriu-zise sunt mai 
simple sau mai dezvoltate. Un element principal al ritului magic este 
invocaţia magică. Uneori magul se mulţumeşte doar să şoptească sau să 
bolborosească invocaţiile magice, fără ca poetul să ne redea cuvintele. 
În Povestea magului călător în stele, atunci când încearcă să potolească 
„Furtuna turbată”, magul doar şopteşte vraja din cartea magică. Acest 
fapt nu împiedică vrajă să-şi facă efectul: „Şopteşte: vânt falnic furtuna 
o „nhaţă, / Aripele-i leagă — o bagă în stânci, / Acolo cu lanţuri o leagă 
de braţe; / Cu „ncetul a cerului nori se desfaţă / Încet se „ncreţesc peste 
văile - adânci.” (IV, 164). 

Magica vorbă a magului nu este redată nici în cadrul ritului 
inițiatic, accentul punându-se pe indicaţiile date novicelui şi pe actele 
exterioare. 

Invocaţiile magice apar în opera lui Eminescu, de regulă, în cadrul 
magiei evocatoare. În Luceafărul, avem o invocaţie magică care nu 
face parte dintr-un ritual. Fata de împărat se adresează direct spiritului, 
formula magică folosită fiind scurtă, liniară, precizând şi motivul 
invocării. În celelalte poeme, în schimb, ritualul magic este mult mai 
complex, iar magii nu se adresează direct spiritelor morţilor, deoarece 
acestea sunt conjurate prin intermediul marilor nume divine: Zamolxe 
şi cel al cărui nume nu este vrednic nimeni să-l rostească. În Strigoii, 
incantaţia magului adresată atât stihiilor pământului, cât şi lui Zamolxe, 
este puternică. Toate aceste forţe supranaturale sunt invocate de mag 
pentru a-i da duh reginei şi a o transforma în strigoi: 


„Din inimă-i pământul la morţi să deie vieaţă, 
În ochi-i să se scurgă scântei din steaua lină, 
A părului lucire s”o deie luna plină, 
iar duh dă-i tu, Zamolxe, sămânță de lumină 
Din duhul gurii tale ce arde şi înghiaţă. 


Stihii a lumei patru, supuse lui Arald, 
Străbateţi voi pământul şi a lui măruntaie, 
Faceţi din piatră aur şi din îngheţ văpaie, 
Să «nchege apa «n sânge, din pietre foc să saie, 
Dar inima-i fecioară hrăniţi cu sânge cald.” (I, 94). 


Tot celor patru stihii ale lumii i se adresează şi Faust, însă acesta 
numeşte cele patru elemente primordiale şi le ordonă şi modul în care 
să se înfăţişeze: „Sălămânzdră, fă-te pară! / Tu, Undină, cale udă! / Tu, 
Vântoasă, duhu-ţi piară! / Spiriduşe, treci la trudă”. 

Preotul păgân din Gemenii i se adresează direct regelui Sarmis, 
însă se foloseşte de numele zeului suprem, a cărui autoritate este 
cunoscută, pentru a-l obliga pe acesta să se arate: «În numele Celuia, 
al cărui vecinic nume / De a-l rosti nu-i vrednic un muritor pe lume, 
/ Când limba-i neclintită la cumpenile vremii, / Toiagul meu s'atinge 
încet de vârful stemei / Regeşti, şi pentru dânsa te chem? dacă trăieşti, / 
O Sarmis, Sarmis, Sarmis! răsai de unde eşti.» 

Evocarea magului din Strigoii, în schimb, este atât de puternică 
încât provoacă o urgie: „lumea nebunise gemând din răsputere”. Furia 
forţelor naturii se abat chiar şi asupra bisericii creştine care, lovită de 
un fulger, eliberează sufletul Mariei din mormânt. Pentru Alexandru 
Bogdan cauza acestei rupturi este Arald care-l părăseşte pe Dumnezeul 
creştin!!: 


„Atuncea dinaintea lui Arald zidul piere; 

El vede toată firea amestecat” afară — 
Ninsoare, fulger, ghiaţă, vânt arzător de vară — 
Departe vede - oraşul pe sub un arc de pară, 

Şi lumea nebunise gemând din răsputere; 

Cum mor scriitorii 


Nicolae Turtureanu 


Mihail Sebastian a murit călcat de un camion. Tocmai scria la 
romanul Accidentul. Vă imaginaţi că, în Bucureştii anului 1945, erau 
puţine vehicole, şi totuşi unul a dat peste autorul Stelei fără nume... 

Unsprezece ani mai târziu, Nicolae Labiş era strivit de un tramvai, în 
împrejurări neelucidate. Dacă a fost accident sau crimă cu premeditare, se 
pare că nu se va şti niciodată. 

La cutremurul din 1977 au murit 16 scriitori; pe unii dezastrul i-a 
prins în casă (Veronica Porumbacu, M. Petroveanu, M. Gafiţa), pe alţii în 
stradă (Daniela Caurea, Al. Ivasiuc). Moartea alege. Şi te întâmpină. Dan 
Deşliu — un foarte bun înotător — s-a înecat în mare, la Olimp, într-un loc 
unde mai înotase de sute de ori.Tot acolo se înecase, cu câţiva ani înainte, 
prozatorul Marcel Constantin Runcanu, fost rugbist de performanţă, o 
forţă a naturii. Laurenţiu Ulici era un tip pe cât de inteligent, pe atât de 
prevenitor. Şi totuşi, a murit intoxicat cu dioxid de carbon, într- o casă al 
cărei horn nu fusese curăţat... Mihai Ursachi a murit pe casa scării, pentru 
că nu a fost nimeni care să-i dea un minim ajutor. Cezar Ivănescu s-a decis 
să i se facă o operaţie, fără de care ar mai fi trăit mult şi bine... 

Eugen Axinte s-a urcat pe o scară, să ia o carte de care avea urgentă 
nevoie, de undeva de pe raftul de sus al bibliotecii. A căzut, şi-a strivit 
genunchii, coastele i-au intrat în plămâni... A supravieţuit câteva zile... 
Puţină lume ştie că Eugen s-a născut la Stolniceni-Prăjescu, în judeţul Iaşi, 
loc de unde — spunea el cu mândrie — provine Matei Millo, întemeietorul 
teatrului românesc modern. Şi-a început facultatea (română/franceză) 
la “Cuza” ieşeană, dar n-a finalizat-o, mutându-se la Cluj, unde a urmat 
“Geografie — limbi străine”. Făcea parte din cea mai consistentă generaţie 
“Echinox”, revistă la care a şi lucrat, împreună cu Ion Pop, Adrian Popescu, 
Petru Poantă, Dinu Flămând, Vasile Sav, Eugen Uricaru şi atâţia alţii — 
nume de rezonanţă în literatura anilor “80, şi nu numai. Nu ştiu ce l-a oprit 
să se afirme în toată plenitudinea talentului său. Sau ştiu. Eugen Axinte 
era un risiptor de sine şi un generos cu alţii. Când l-am cunoscut, spre 
sfârşitul anilor ‘80, la Vatra Dornei, putea să-ţi vorbească ore în şir despre 
colegii lui de generaţie, dar cu greu se lăsa convins să-ţi arate, săţi citească 
din propriile-i scrieri. Mi-a trebuit multă persuasiune ca să-l determin să 
publice de câteva ori (în câţiva ani) în “Cronica” — unde lucram pe atunci. 
În schimb crease, împreună cu Cornelia Maria Savu şi nou apăruta Anica 
Facina, o ambianţă literară şi făcuse din oraşul Dornelor şi al veveriţelor 
- un punct de atracţie pentru scriitori-prieteni. Acolo, împreună cu alţi doi 
“cronicari” (Paul Balaur, regretatul Vasile Constantinescu), cu echinoxiştii 
Adrian Popescu şi Vasile Sav, cu Sergiu Adam, de la “Ateneul” băcăuan, 
ne lansam cărţile, susţineam recitaluri de poezie, făceam publicitate (fără 
vreun efect vizibil) revistelor la care lucram... Am şi acum în memorie o 
întâlnire, la Dorna Candreni, cu “Fiii satului”, când am fost făcuţi “cetăţeni 
de onoare ai comunei”, deşi niciunul dintre noi nu-şi avea sorgintea acolo... 
Cu atât mai grele ne erau despărţirile... Într-o noapte, cum noi eram cazaţi 
la un hotel din preajma Gării, am condus-o, in corpore, pe Cornelia, acasă. 
Locuia pe strada Vicilicilor, drept pentru care am vrut să aflăm cine au fost, 
ce e cu vicilicii ăştia... Şi uite aşa, ne-am condus toată noaptea unii pe alţii, 
până când, venindu-ne trenurile personale (sau accelerate?), ne-am dus 


fiecare cu trenul ce îl are... Apoi, câteva veri la rând, le-am fost, lui Eugen 
şi Ilonei, oaspeţi, devenind prieteni de familie, dedându-ne la degustări de 
elixiruri bahice şi literare, dar şi la diferite jocuri şi concursuri, dimpreună 
cu copiii (aflaţi — ai lor şi-al nostru — cam la aceeaşi vârstă), sau jucându-ne 
doar noi, adulţii, copilăreşte... 

Cum să uit un joc căruia îi ziceam “hop-hop” (un fel de tintar) 
sau, desigur, partidele de şah, ce păreau eterne... Revoluţia a produs 
mutații şi rupturi, chiar între prieteni. N-a fost şi cazul nostru, doar că, 
familia Axinte mutîndu-se la Braşov, ne-au trebuit vreo 10 ani ca să ne 
redescoperim. Liantul, între noi, a rămas scriitoarea Anica Facina (şi ea 
originară din judeţul laşi), care a reuşit să ne adune din nou la Dorna, la 
un fel de trialog literar Braşov- Vatra Dornei- laşi. S-a relegat o prietenie, 
s-au făcut altele, noi. Datorită lui Eugen, i-am cunoscut pe A.I. Brumaru, 
mai târziu pe Adrian Munteanu şi pe ceilalți convivi ai săi din urbea spre 
care a pornit, cândva, prima scrisoare în grai românesc. (I pac dau ştire 
măriei tale za lucrul turcilor...) Internetul, tele-mobilul ne-au facilitat o 
comunicare aproape continuă, în ultimii ani. Ne-am mai revăzut o singură 
dată, la “Bolta Rece”, când Eugen venise la laşi pentru a regla niscaiva 
moşteniri de familie. Vara trecută am ratat o descindere la Braşov — în urma 
repetatelor sale chemări — însă era cât pe ce să ne revedem, în toamnă, la 
laşi. Venise, cu maşina unui prieten, la Suceava, la o reuniune a Societăţii 
Scriitorilor Bucovineni (din care făcea parte) şi intenţiona să treacă şi prin 
urbea mult dragă lui, dar un viscol pe cât de timpuriu, pe atât de spăimos, 
l-a determinat să schimbe itinerariul. 

Incredibil, dar Eugen Axinte a debutat editorial în 2001, la vârsta 
de 55 de ani, depăşind toate recordurile (notabile) în materie. Colegii 
lui de generaţie avuseseră timp să se afirme, glorios, sau să se rateze. 
Atât volumul de debut (Cavalerul de Frig) cît şi următoarele (Cântecul 
harfistului, Avatarii, Autopsierea Labirintului) i-au adus comentarii, premii 
şi recunoaşteri generoase şi binemeritate. Totuşi, când m-a solicitat să-i dau 
o recomandare pentru a deveni membru al Uniunii Scriitorilor, mi s-a părut 
o glumă (poate şi datorită faptului că întrerupsesem, un timp, legăturile): 
nu-mi venea a crede că Eugen Axinte nu face parte, oficial, din breasla pe 
care o onora cu întreaga sa ţinută literară. Manuscrisele, care îl aşteptaseră, 
cuminţi, în sertare, îşi cereau dreptul la existenţă publică. Dacă ar fi apărut 
cu 20-30 de ani mai devreme, Eugen Axinte ar fi fost un scriitor de top al 
generaţiei ‘70. Pierduse un tren, dar nu gloria literară, fie şi efemeră, era 
ţinta sa, ci construirea de sine, situarea in media res, aventura în vastul 
câmp al cunoaşterii, din care îi izvora poezia. Căutând noduri şi semne, dar 
nu ca Nichita Stănescu, ci mai degrabă în linia lui Virgil Mazilescu, Mihai 
Ursachi, Cristian Simionescu sau Vasile Vlad, Eugen Axinte tenta a scrie 
epopeea unei păsări / pe zidul neantului. El era un poet care-şi zideşte în 
pulberi şi durate cântecul, rostirea, în sensul filosofic pe care i l-a dat Noica 
şi-n siajul unor mitologii insolite, criptice, a căror taină, deseori, blagian, o 
sporea. Am avut inspiraţia să-i găzduiesc, în “Cronica veche”, în octombrie 
anul trecut, o pagină de poeme, fapt care i-a produs o vădită încântare. 
Poetul începuse a se preocupa (benefic) şi de sine. Pregătea o carte (de 
memorialistică, de eseuri), Călător prin vârste. Chemările lui, către mine, 
către alţii, erau ca nişte ultimatumuri. Simţea, oare, că timpul nu va mai 
avea (cu el) răbdare? Şi, prea târziu, ce ofrandă pot să-i aduc, dincolo de 
aceste cuvinte, decât Ofranda poeziei, pe care el însuşi ne-a dăruit-o: Cu 
dreaptă măsură îmi stau, sunt / noimă şi crug, şi liman / adieri în cuvânt 
înfiripă // întocmai luminii rostirea-şi zidesc / în tainice vise-adăstând // 
sunt limpezi izvoare de cântec // tăcerii zidindu-i veştmânt // ospătate-s, în 
şoaptă, miresme / şi flăcări, şi humă // din cenuşa acestui cuvânt. 


Biserica creştină, a ei catapeteasmă 

De-un fulger drept în două e ruptă şi tresare; 

Din tainiţă mormântul atuncea îi apare, 

Şi piatra de pe groapă crăpând în două sare; 

Încet plutind se „nalță mireasa-i, o fantasmă...” (I, 94-95) 


Invocaţiile din Strigoii şi Povestea magului călător în stele 
au efectul aşteptat. Discursul magului din Strigoii, în schimb, este 
atât de puternic încât provoacă o urgie astfel încât „lumea nebunise 
gemând din răsputere”. Furia forţelor naturii se abate chiar şi asupra 
bisericii creştine care, lovită de un fulger, eliberează sufletul Mariei din 
mormânt. Aşadar, în cadrul ritualurilor propriu-zise, se prezintă motivul 
pentru care discursul este rostit, se conjură o divinitate sau mai multe 
spirite de la care se cere ajutor şi se recurge la anumite şiretlicuri pentru 
a constrânge forţele superioare de a îndeplini rugăminţile agentului 
magic. 

